
EXPUNERE DE MOTIVE  PRIVIND OPORTUNITATEA
PROIECTULUI DE HOTĂRÂRE
privind aprobarea cererii de finanţare: " CONSTRUCŢIE CLĂDIRE CU DESTINAŢIA CREŞĂ  ZONA DE NORD” cod SMIS 127750,  din Timisoara, str. Ion Ionescu de la Brad nr.1/E,   şi a cheltuielilor aferente 
Motivul emiterii proiectului de hotărâre
1. Descrierea situaţiei actuale

Municipiul Timișoara a depus cererea de finanțare cu titlul: " CONSTRUCŢIE CLĂDIRE CU DESTINAŢIA CREŞĂ ZONA DE NORD”, SMIS 127750, în  cadrul POR 2014-2020, Axa prioritară 4 - Sprijinirea dezvoltării urbane durabile, Prioritatea de investiții 4.4 Investițiile în educație, în formare, inclusiv în formare profesională pentru dobândirea de competențe și învățare pe tot parcursul vieții prin dezvoltarea infrastructurilor de educație și formare ,Obiectiv Specific 4.4 Creșterea calității infrastructurii în vederea asigurării accesului sporit la educaţie timpurie şi sprijinirea participării părinţilor pe piaţa forţei de muncă, deoarece in momentul de fata in municipiul Timisoara sunt multe solicitari pentru inscrierea copiilor in cresa si prea putine locuri disponibile.
2. Schimbări preconizate şi rezultate aşteptate
Obiectivul general al proiectului îl reprezintă sprijinirea dezvoltării urbane durabile, acest deziderat realizandu-se prin investiții în educație, și formare, inclusiv în formare profesională, pentru dobândirea de competențe și învățare pe tot parcursul vieții prin dezvoltarea infrastructurilor de educație și formare.


Creșterea calității infrastructurii în vederea asigurării accesului sporit la educaţie timpurie şi sprijinirea participării părinţilor pe piaţa forţei de muncă se poate realiza  daca exista o infrastructură adecvată/corespunzătoare ciclurilor educaționale. Infrastructura educațională este esențială pentru educație, dezvoltarea timpurie a copiilor, pentru construirea de abilități sociale și a capacității de integrare socială. Analizele socio-economice evidențiază relația cauzală între nivelul de dezvoltare a capacităților forței de muncă și starea infrastructurii (existența spațiilor și dotărilor adecvate) în care se desfășoară procesul educațional.
 
Investiția planificata  va contribui la consolidarea rolului orașului  ca motor de creștere, prin abordarea deficiențelor  actuale în sistemul de învățământ și îmbunătățirea disponibilității, calității și relevanței infrastructurii educaționale și al dotării. Rezultatele așteptate vizează asigurarea accesului la educația timpurie în vederea asigurării unor rezultate educaționale mai bune în paralel cu  promovarea participării și reintegrarea părinților pe piața muncii.

3. Alte informaţii 

Implementarea acestui proiect presupune realizarea unei crese  cu o suprafata desfasurata de 1560,18 mp  care va gazdui 29 de copii in spatii moderne si dotate corespunzator, adecvate varstei anteprescolare. 
4. Concluzii


În data de  21.03.2019 , Agenția pentru Dezvoltare Regională Vest a aprobat cererea de finanțare cu titlul: : " CONSTRUCŢIE CLĂDIRE CU DESTINAŢIA CREŞĂ  ZONA DE NORD”,  COD SMIS 127750.  Pentru semnarea contractului de finanțare, în vederea implementării proiectului, este necesară aprobarea tuturor cheltuielilor pe care Municipiul Timișoara trebuie să le asigure pentru implementarea proiectului  din cadrul cererii de finanţare, în condiţiile rambursării/decontării ulterioare a cheltuielilor eligibile din instrumente structurale.

